armvectores/hy_wikipedia_2023 huggingface dataset:
ԱՄՆ նահանգների օրհներգեր

ԱՄՆ նահանգների օրհներգերը, իրենց մեջ ներառում են օրհներգեր, որոնք պաշտոնապես ընդունված են նահանգային կառավարությունների կողմից։ Նյու Ջերսի նահանգը չունի պաշտոնական օրհներգ, իսկ Արկանզասում ու Արիզոնայում դրանք մի քանիսն են։


== Ցանկը ==


== Ծանոթագրություններ ==


== Արտաքին հղումներ ==
Official State Songs, NetState.com.
Ֆերդինանդ Բժիկյան

Ֆերդինանդ Պողոսի Բժիկյան (հունվարի 1 (14), 1905, Կարս, Կարսի մարզ, Կովկասյան երկրամաս, Ռուսական կայսրություն - սեպտեմբերի 2, 1969(1969-09-02), Դուբնա, Մոսկվայի մարզ, ՌԽՖՍՀ, ԽՍՀՄ, թաղված է Թբիլիսիում), հայ դերասան, ռեժիսոր։ ՎԽՍՀ արվեստի վաստակավոր գործիչ (1946), ՀԽՍՀ ժողովրդական արտիստ (1964)։
Ռեժիսոր, դերասան Բենիկ Բժիկյանի եղբայրը։


== Կենսագրություն ==
1930-1933 թվականներին սովորել է Խարկովի ռուսական թատրոնի ռեժիսորական դասընթացներում։ 1924-1936 թվականներին աշխատել է Խարկովի, 1936-1965 թվականներին՝ Թբիլիսիի հայկական (1949-1965 թվականներին՝ գլխավոր ռեժիսոր) թատրոններում։


== Ընտանիք ==
Կինը՝ Վրաստանի և Հայաստանի վաստակավոր արտիստ Սեդա Ջանիկյանն է։
Եղբայրը՝ ռեժիսոր Բենիկ Բժիկյանը։


== Դերեր ==
Սգանարել՝ Մոլիերի «Դոն ժուան»
Մանուկ աղա՝ «Մեծապատիվ մուրացկաններ», ըստ Պարոնյանի
Պեպո (դատախազ)՝ ըստ Սունդուկյանի


== Բեմադրություններ ==


== Գրականություն ==
Հարությունյան Ս., Ֆերդինանդ Բժիկյան, Ե., 1970։


== Ծանոթագրություններ ==
Դրին

Դրին (ալբ․՝ Drin կամ Drini; մակեդոներեն՝ Дрим; հունարեն՝ Δρινος), գետ Ալբանիայում։ Արտահոսում է Օհրիդ լճից, թափվում Ադրիատիկ ծովը․ հոսանքի մի մասը մտնում է Սկանդարյան լիճը։ Երկարությունը 281 կմ է։


== Անվանում ==
Անվանման առաջացումը կապվում է հնդեվրոպական dru «հոսել, ծորալ» հիմքի հետ։


== Ծանոթագրություններ ==
Եվա

Անվան այլ կիրառումների համար տե՛ս՝ Եվա (այլ կիրառումներ)
Եվա (եբրայերեն՝ חוה‎, havva Հավվա, «կյանք» «կյանք տվող»), ըստ հուդայական կրոնի, իսլամի և քրիստոնեության՝ Աստծու կողմից ստեղծված առաջին կինը։ Եվայի ստեղծման պատմությունը ներկայացված է Հին Կտակարանի Ծննդոց գրքում։ Առաջին մարդու՝ Ադամի կինն է։
Վալենտին Իվանով

Վալենտին Իվանով (բուլղար․՝ Валентин Иванов, օգոստոսի 1, 1967(1967-08-01), Բուրգաս, Բուլղարիա), բուլղարացի աստղագետ և ֆանտաստիկա ժանրի գրող։


== Կենսագրություն ==
Վալենտին Իվանովը ծնվել է 1967 թվականի օգոստոսի 1-ին Բուլղարիայի Բուրգաս քաղաքում։ 1985 թվականին ավարտել է Կիրջալի քաղաքի մայր գիմնազիան, իսկ 1992 թվականին՝ Սոֆիայի պետական համալսարանը՝ մագիստրոսի աստիճանով։
2001 թվականին պաշտպանել է դոկտորական ատենախոսությունն Ամերիկայի Միացյալ Նահանգների Արիզոնայի համալսարանում։ Նույն տարում աշխատել է նաև Չիլիում գտնվում եվրոպական հարավային աստղադիտարանում։ Աստղագիտության բնագավառում Վալենտին Իվանովի հետաքրքրությունների մեջ են մտնում աստղակույտերի, շագանակագույն թզուկների և արևադարձային մոլորակների ուսումնասիրությունները։
Ռեյ Ջայվարդհանայի հետ միասին կատարում է գիտահետազոտական աշխատանքներ։ Բացի աստղագետ և ֆիզիկոս լինելուց, Իվանովը գրել է նաև ֆանտաստիկ ժանրի ստեղծագործություններ։ Վալենտին Իվանովն իր ստեղծագործական կյանքը սկսել է դեռևս ուսանողական տարիներից։
2006 թվականին Կիրիլ Դոբրևի հետ համատեղ նա հրատարակել է «Հերոս մասնագիտություն» գիտա-ֆանտաստիկ պատմությունների շարքը։


== Արտաքին հղումներ ==
Բուլղարացի աստղագետ Վալենտին Իվանովի անձնակա էջը՝ ինքնակենսագրական 
Վալենտին Իվանովի անձնական բլոգը՝ աշխատանք և գործունեություն 
Բացահայտումներ և գիտահետազոտական աշխատանքներ Archived 2008-05-06 at the Wayback Machine.
Ամալյա Մխիթարյան

Ամալյա Խուցիևի Մխիթարյան (մարտի 24, 1912(1912-03-24), Երևան, Կովկասի փոխարքայություն, Ռուսական կայսրություն - սեպտեմբերի 26, 1987(1987-09-26), Երևան, Հայկական ԽՍՀ, ԽՍՀՄ), հայ դերասանուհի, տիկնիկավար։ ՀԽՍՀ վաստակավոր արտիստ (1965)։


== Կենսագրություն ==
Ամալյա Մխիթարյանը ծնվել է 1912 թվականին, Երևանում։ Ծնվել է Երևանում։ 1936-1967 թվականներին աշխատել է Երևանի Հովհաննես Թումանյանի անվան պետական տիկնիկային թատրոնում՝ որպես տիկնիկավար, դերասանուհի։ 1965 թվականին արժանացել է ՀԽՍՀ վաստակավոր արտիստի կոչմանը։ Մահացել է 1987 թվականին, Երևանում։


== Գրականություն ==
Հայուհիներ. հանրագիտարան 2 հատորով. Երևան։ Ամարաս, 2011, Հ 2-րդ, էջ 131։ ISBN 978-99930-1-133-0:


== Ծանոթագրություններ ==
Ֆրեդերիկ Բանտինգ

Ֆրեդերիկ Գրանտ Բանտինգ (անգլ.՝ Frederick Grant Banting, նոյեմբերի 14, 1891(1891-11-14)[…], Էլիսթոն, New Tecumseth, Simcoe County, Օնտարիո, Կանադա - փետրվարի 21, 1941(1941-02-21)[…], Musgrave Harbour, Նյուֆաունդլենդ եւ Լաբրադոր, Կանադա), կանադացի ֆիզիոլոգ։
1916 թվականին ավարտել է Տորոնտոյի համալսարանի բժշկական ֆակուլտետը։ Ենթաստամոքսային գեղձի լանգերհասյան կղզյակների հորմոնը՝ ինսուլինը, հայտնաբերելու և մաքուր վիճակում ստանալու համար Բանտինգին (Ջոն Մակլեոդի հետ) շնորհվել է Նոբելյան մրցանակ (1923)։ Նա եղել է ֆիզիոլոգիայի և բժշկագիտության ասպարեզում այդ հեղինակավոր պարգևին արժանացած ամենաերիտասարդ գիտնականը. մրցանակի շնորհման պահին 32 տարեկան էր։ Զոհվել է օդային աղետի ժամանակ։
Որպես Ֆրեդերիկ Բանտինգի վաստակը գնահատելու նշան՝ շաքարախտի դեմ պայքարի համաշխարհային օրը համապատասխանեցվել է նրա ծննդյան օրվա հետ և նշվում է նոյեմբերի 14-ին։
Բանտինգը մշտապես ընդգծել է իր օգնականի՝ Չարլզ Բեսթի ավանդը ինսուլինի հայտնաբերման գործում (ի դեպ՝ իբրև երախտագիտության նշան՝ նրա հետ կիսել էր Նոբելյան մրցանակը)։ 1934 թվականին Մեծ Բրիտանիայի Գևորգ V թագավորը Բանտինգին ասպետի տիտղոս է շնորհել։ Դափնեկիր գիտնականը եղել է Կանադայի թագավորական ընկերության (1926) և Լոնդոնի թագավորական ընկերության անդամ (1935)։


== Պարգևներ և մեծարանք ==
1919 — Զինվորական խաչ
1923 — Ջոն Սքոթի մեդալ
1923 — Նոբելյան մրցանակ ֆիզիոլոգիայի և բժշկագիտության ասպարեզում
1934 — Բրիտանական կայսրության ասպետ-կոմանդոր
1994 — ներառվել է Կանադայի բժշկական փառքի սրահ (Canadian Medical Hall of Fame)
2004 — ներառվել է գյուտարարների ազգային փառքի սրահ։Նրա անունով են կոչվել Լուսնի խառնարաններից մեկը, մեկ աստերոիդ (43293) Banting[de], սահմանվել է նրա անունը կրող մեդալ, որը 1941 թվականից սկսած՝ յուրաքանչյուր տարի շնորհվում է շաքարախտի բուժման, հաղթահարման գործում աչքի ընկած գիտնականի։


== Ծանոթագրություններ ==


== Գրականություն ==
Bliss, M. Banting: A Biography. — 2nd paperback edition. — Toronto, ON: University of Toronto Press, 1992. — ISBN 0-8020-7387-5


== Արտաքին հղումներ ==
М. С. Шойфет Бантинг (1891–1941) // 100 великих врачей. — М.: Вече, 2008. — 528 с. — (100 великих). — 5000 экз. — ISBN 978-5-9533-2931-6
Ֆրեդերիկ Բանտինգի կենսագրությունը Նոբելյան կոմիտեի կայքում
Նովոեգորովկա (գյուղ, Դվուրեչենսկի շրջան)

Անվան այլ կիրառումների համար տե՛ս՝ ՆովոեգորովկաՆովոեգորովկա (ուկրաիներեն՝ Новоєгорівка), գյուղ Ուկրաինայի Խարկովի մարզի Դվուրեչենսկի շրջանում։ Հիմնադրվել է 1900 թվականին։
2001 թվականի տվյալներով Նովոեգորովկա գյուղում բնակվում էր 535 մարդ։ Բնակավայրը զբաղեցնում է 0,727 կմ² տարածք։ Բնակչության խտությունը կազմում էր 735,9 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հովհաննես Աճեմյան (այլ կիրառումներ)

Հովհաննես Աճեմյան կարող է վերաբերել՝

Հովհաննես Աճեմյան - 1828-ին ծնված հայ դերասան, քանդակագործ։
Հովհաննես Աճեմյան - 1840-ին ծնված հայ երգիչ։
Ինչպես գողանալ շանը

Ինչպես գողանալ շանը (հանգըլ՝ 개를 훔치는 완벽한 방법, կոր․ նոր․ ռոմ․՝ Gaereul humchineun wanbyeokhan bangbeob), 2014 թվականի հարավկորեական ֆիլմ՝ հիմնված Բարբարա Օ'Քոների համանուն վեպի վրա։


== Սյուժե ==
Հոր սնանկացումից հետո Ջի Սոյի ընտանիքը կորցնում է տունը և հայտնվում դրսում՝ առանց գոյության միջոցների և տանիքի։ Իրավիճակը թվում է անելանելի մինչև այն ժամանակ, երբ պատահաբար Ջի Սոյի աչքին հայտնվում է կորած շան մասին հայտարարությունը։ Վերջինիս վրա գրված էր, որ 500 դոլար կտրվի այն մարդուն, ով կվերդարձնի ընտանի կենդանուն։ Սա փոքրիկ աղջկան դրդում է այն մտքին, որ ծննդյան տոնակատարությունը նոր տանը նշելու խնդիրը կարելի է շատ հեշտ լուծել։ Դրա համար պետք է գողանալ շանը և ապա վերադարձնել՝ վերցնելով կենդանու համար նախատեսված գումարը։


== Դերերում ==
Լի Ռե ― Ջի Սո
Լի Ջի Վոն ― Չե Րան
Կիմ Հյե Ջա ― Ծեր տատիկ
Չոի Մին Սու ― Դե Պո
Կան Հյե Ջոն ― Ջոն Հյոն
Լի Չոն Հի ― Սու Յոնգ
Լի Հոն Գի ― Սոկ Գու
Լի Կի Յոն ― տնօրեն Փակ
Ջո Ըն Ջի ― Չե Րանի մայրը
Տաբլո
Կիմ Վոն Հյո ― ոստիկան
Կիմ Ջե Հվա ― տնային ուսուցիչ
Հոն Ըն Տեկ ― Ջի Սոկ
Կիմ Դո Յոպ ― Մին Սոբ
Սամ Հեմինգթոն


== Մրցանակներ և առաջադրումներ ==


== Տես նաև ==
Իմ ուղին (ֆիլմ, 2011)


== Ծանոթագրություններ ==


== Արտաքին հղումներ ==
http://www.steal-dog.co.kr/ Ինչպես գողանալ շանը. պաշտոնական կայք  (կոր.)
How to Steal a Dog(անգլ.) ֆիլմը Internet Movie Database կայքում
Քաջերիգլուխ

Քաջերիգլուխ, Գիջարակլիկ, Գիջերիկլուգ, լեռ Տավուշի մարզում, Տավուշի լեռներում, Մովսեսգեղ գյուղից 1,5 կմ արևմուտք։ Բարձրությունը՝ 1171 մ։


== Ծանոթագրություններ ==
Ով, եթե ոչ մենք

«Ով, եթե ոչ մենք» (ռուս.՝ «Кто, если не мы»), Վալերի Պրիյոմիխովի գեղարվեստական ֆիլմը։


== Սյուժե ==
Երազելով հարստանալ՝ դեռահասներ Զմեյն ու Տոլյասիկը թալանում են քաղաքային հանրախանութը և արդյունքում մեկը հայտնվում է գաղութում, մյուսը՝ լիցեյում, որը քիչ բանով է տարբերվում գաղութից։ Իսկապես իմանալով, թե ինչ է միայնությունը, Զմեյը պատահաբար ծանոթանում է Գենադիի հետ, որը նույնպես միայնակ է և «դժվար» մարդ,  բայց արդեն վաղուց  դեռահաս չէ, և որը հեռացվել է ոստիկանությունից բարդ բնավորության պատճառով։


== Դերերում ==
Եվգենի Կրայնով – Կոլյա Զմեյկով (Զմեյ, թարգմ․՝ Օձ)
Արթուր Սմոլյանինով – Տոլյա Անդրեև (Տոլյասիկ)
Վալերի Պրիյոիխով – Գենադի Սամոխին
Տատյանա Յակովենկո – Զմեյի մայրը
Լյանա Իլյնիցկայա – Իրոչկա
Տատյանա Դոգիլևա – ծնողական կոմիտեի ղեկավար
Ալբերտ Ֆիլոզով – դասղեկ Անատոլի Իգնատիչ
Եկատերինա Վասիլևա – մայր ծնողական ժողովում
Ալեքսեյ Պանին – ոստիկան
Նիկոլայ Չինդյայկին – գաղութի պետ
Իվան Օխլոբիստին – պաթոլոգոանատոմ
Օքսանա Օխլոբիստինա – Տոլյասիկի քույրը
Նադեժդա Մարկինա – Տոլյասիկի մայրը
Ֆիլիմոն Սերգեև – անտուն
Սեմյոն Ֆուրման – Ժիրով


== Նկարահանող խումբ ==
Սցենարի հեղինակ՝ Վալերի Պրիեմիխով
Ռեժիսոր՝ Վալերի Պրիեմիխով (լուսագրերում նշված է Ալեքսանդր Բոգունը)
Օպերատոր՝ Ալեքսանդր Նոսովսկի
Բեմադրող նկարիչներ՝ Վլադիմիր Կիրս, Միխայիլ Նիժինսկի
Կոմպոզիտոր՝ Վլադիմիր Մարտինով
Գործադիր պրոդյուսեր՝ Գալինա Շադուր
Պրոդյուսեր՝ Կարեն Շահնազարով


== Տեխնիկական տվյալներ ==
Տևողությունը՝ 89 րոպե։


== Փառատոններ և մրցանակներ ==
1998 - մանկական ֆիլմերի միջազգային կինոփառատոն «Արտեկում» - «Լավագույն պատանի դերասան» մրցանակ (Արթուր Սմոլյանինով)
1999 - Բեռլինի կինոփառատոն - մասնակցություն «Kinderfilmfest» ծրագրին (Վալերի Պրիեմիխով)
1999 - Տաորմինի միջազգային կինոփառատոն - ժյուրիի հատուկ մրցանակ (Վալերի Պրիեմիխով)
1999 - «Կինոտավր» կինոփառատոն Սոչիում - փառատոնի նախագահական խորհրդի մրցանակ (Վալերի Պրիեմիխով)
1999 - «Նիկա» մրցանակ՝ լավագույն սցենարային աշխատանքի համար (Վալերի Պրիեմիխով)


== Երաժշտություն ==
Ֆիլմի երաժշտությունը գրել է կոմպոզիտոր Վլադիմիր Մարտինովը։ Բացի այդ, ֆիլմում հնչում են Յուրի Շևչուկի և «ԴԴՏ» խմբի երգերը, ինչպես նաև Թոմազո Ալբինոնիի, Խ. Կուզնյակի և Վ. Վիշնյակովի ստեղծագործությունները։


== Ծանոթագրություն ==


== Արտաքին հղումներ ==
«Кто, если не мы» на сайте «Энциклопедия отечественного кино»
«Ով, եթե ոչ մենք» YouTube-ում
Աստերոիդների ցանկ (34501-34600)

Աստերոիդների ցանկ (34401-34500)  • Աստերոիդների ցանկ  • Աստերոիդների ցանկ (34601-34700)
 Աստերոիդների ցանկ (34401-34500)  • Աստերոիդների ցանկ  • Աստերոիդների ցանկ (34601-34700)


== Աղբյուր ==
«Discovery Circumstances: Numbered Minor Planets (30001)-(35000)»։ www.minorplanetcenter.net
Սոյմա (Վոյնինգայի վտակ)

Սոյմա  (ռուս.՝ Сойма), գետ Ռուսաստանում, հոսում է Վլադիմիրի մարզ մարզում, Կոմի Հանրապետությունում։ Գետաբերանը տեղակայված է Վոյնինգա գետի ձախ ափին՝15 կմ հեռավորության վրա։ Գետի երկարությունը 29 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկսկոմի ավազանային շրջանին գետն է։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010300912110000032912
Հիդրոլոգիական ուսումնասիրությունների կոդը - 110003291
Ավազանի կոդը - 09.01.03.009
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լանչանո

Լանչանո  (իտալերեն՝ Lanciano), կոմունա Իտալիայում, գտնվում է Աբրուցո մարզում՝ Կիետիի գավառում։
Բնակչությունը կազմում է 36288 մարդ (2004 թվականի տվյալներով)։ Խտությունը՝ 541 մարդ/կմ²։ Տարածքը՝ 66 կմ²։ Փոստային ինդեքս 66034։ Հեռախոսային կոդ՝ (+39) 0872։
Բնակավայրի հովանավորն է Մադոննա դել Պոլտեն։ Քաղաքի տոնը նշվում է սեպտեմբերի 16-ին։


== Պատկերասրահ ==

		

		
		


== Արտաքին հղումներ ==
http://www.comune.lanciano.chieti.it Archived 2019-06-16 at the Wayback Machine.


== Ծանոթագրություններ ==
Ստարոկատաևո

Ստարոկատաևո (ռուս.՝ Старокатаево, բաշկիրերեն՝ Иҫкө Ҡатай), գյուղ Ռուսաստանի Բաշկորտոստան հանրապետության Բակալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 623 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սոմվալ

Սոմվալ (ֆր.՝ Sommeval), համայնք Ֆրանսիայի Գրանդ Էստ մարզի Օբ գավառում։
Բնակչությունը 2012 թվականի դրությամբ կազմում է 332 մարդ, բնակչության խտությունը` 34.69 մարդ/կմ²։ Բնակավայրը զբաղեցնում է 9.57 կմ² տարածք։


== Աշխարհագրություն ==
Գտնվում է Փարիզ քաղաքից 145 կմ հարավ-արևելք, Շալոն ան Շամպայն քաղաքից` 95 կմ հարավ, Տրուա քաղաքից` 17 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 231 աշխատունակ (15-64 տարեկան)  բնակիչ, որոնցից ակտիվ էին 172-ը, իսկ ոչ ակտիվները` 59։ Ակտիվության ցուցանիշը կազմում է 74,5 %։ 172 աշխատունակ մարդկանցից աշխատել է 160 անձ (82 տղամարդ և 78 կին)։ Գործազուրկ են եղել 12 անձ (4 տղամարդ և 8 կին)։ 59 անաշխատունակներից 19-ը եղել են աշակերտներ կամ ուսանողներ, 31-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սամկի (գետ)

Սամկի (ռուս. Правые Самки), գետ Բիստրինսկի շրջանում, Ռուսաստանի Կամչատկայի երկրամասում։
Իչա գետի աջ վտակն է։
Գետի երկարությունը մոտ 34 կմ է։ Աջից թափվում է Իչա գետ, նրա գետաբերանից 167 կմ հեռավորության վրա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։

Ջրային օբյեկտի, պետական ջրային գրանցման կոդը - 19080000212120000030218


== Ծանոթագրություններ ==
Քաղաքացիներ (հուշարձան)

«Քաղաքացիներ։ Զրույց» (ռուս.՝ «Горожане. Разговор»), հուշարձան Ռուսաստանի Դաշնության Եկատերինբուրգ քաղաքում, որը նվիրված է ուրալցի երեք նկարիչ ընկերներին՝ Վիտալի Վոլովիչին (ծնված 1928 թվականին), Միշա Բրուսիլովսկուն (1931-2016) և Գերման Մետելյովին (1938-2006)։ Տեղադրված է Լենինի պողոտայի և Միչուրինի փողոցի անկյունում գտնվող պուրակում։
Բացվել է 2008 թվականի օգոստոսի 18-ին։ Հեղինակն է Անդրեյ Անտոնովը։


== Նկարագրություն ==
Լենինի պողոտայի և Միչուրինի փողոցի անկյունում տեղադրված պուրակում կանգնած այս արձանախումբը պատկերում է ուրալցի երեք հայտնի նկարիչներ, երեք ընկերներ Վիտալի Վոլովիչին, Միշա Բրուսիլովսկուն և Գերման Մետելյովին, որոնք աշխույժ զրույց են վարում հենց փողոցի մեջտեղում։
Պատկերաքանդակները ձուլված են բրոնզից, ընդ որում՝ քանդակները զգալիորեն խոշոր են նախատիպերից։
Վիտալի Վոլովիչի քանդակի հասակը 2,4 մետր է, Գերման Մետելյովինը՝ 2,15 մ, իսկ Միշա Բրուսիլովսկունը՝ երկու մետրից քիչ պակաս։


== Բացում ==
«Քանդակագործական հորինվածքը նվիրված է մեր մեծանուն հայրենակիցներին՝ Միշա Բրուսիլովսկուն, Վիտալի Վոլովիչին և Գերման Մետելյովին։ Նրանք ոչ միայն մեր քաղաքի, այլև ողջ Ռուսաստանի այցեքարտն են»,- բացման արարողության ժամանակ նշել է Սվերդլովսկի նահանգապետի վարչակազմի ղեկավար Ալեքսանդր Լևինը։
«Քանդակը կոչվում է «Քաղաքացիներ։ Զրույց»։ Երեք գործող անձանցից յուրաքանչյուրն ունի իր բնավորությունը, և տարբերվում է ինչպես արտաքնապես, այնպես էլ ներքին վիճակով։ Սա ըստ պլաստիկայի շատ հետաքրքական քանդակ է, և այն արժանի է զարդարելու քաղաքը»,- ասել է Վիտալի Վոլովիչը։
Միշա Բրուսիլովսկին իր հերթին նշել է, որ արձանախումբը գտնվում է իր տան մոտ։ «Ես երբեք չեմ մտածել, որ նման բան կարող էր մեզ հետ պատահել։ Պետք է ասել, որ տարօրինակ զգացում ունեմ. կյանքի շրջանի ավարտի զգացում։ Դա տարօրինակ է, երբ ողջ մարդը կարող է տեսնել իրեն՝ բրոնզաձույլ»,- ասել է Միշա Բրուսիլովսկին։


== Ծանոթագրություններ ==
Ազդանշանային բաղադրություններ

Ազդանշանային բաղադրություններ, մեծ հեռավորությունների վրա տեսանելի ազդանշաններ հաղորդելու համար օգտագործվող պիրոտեխնիկական խառնուրդներ (տես Պիրոտեխնիկա)։ Պարունակում են օքսիդիչ, այրվող և գույն տվող նյութեր։ Ազդանշանային բաղադրությունները լինում են կրակային (գիշերային) և ծխային (ցերեկային)։ Առաջինները պարունակում են նիտրատներ (60–70%), մագնեզիում (11–18%) և կապակցող խեժեր, երկրորդները՝ օքսիդիչ (35–40%), սուբլիմվող, ջերմակայուն օրգանական ներկեր (40–45%) և օրգանական վառելանյութեր (20–25%)։ Նատրիումի աղերը բոցը գունավորում են դեղին, ստրոնցիումինը՝ կարմիր, բարիումինը՝ կանաչ։ Ազդանշանային բաղադրությունները օգտագործվում են տրանսպորտում, ռազմական գործում ազդանշանային հրավառությունների համար։
Ռոբին Լի (այլ կիրառումներ)

Ռոբին Լի, կարող է վերաբերել՝

Ռոբին Լի – ամերիկացի դերասան,
Ռոբին Լի – չինացի ձեռնարկատեր, Baidu ընկերության հիմնադիր, գլխավոր գործադիր տնօրեն և տնօրենների խորհրդի նախագահ։
Հերկուլեսի քարանձավներ

Հերկուլեսի քարանձավներ (արաբ․՝ مغارة هرقل‎‎), քարանձավ Մարոկկոյի Տանժեր Տետուան մարզում։
Կրաքարակարստային Հերկուլեսի քարանձավները տեղակայված են Սպարտել հրվանդանում գտնվող Տանժեր խոշոր քաղաքից 14 կմ արևմուտք՝ Մարոկկոյի արքայի ամառանոցի մոտ։ Երկրի զբոսաշրջային հայտնի տեսարժան վայրերից մեկն է․ քարանձավի այցն արժե 5 դիրհամ։ Քարանձավներից 2 ելք կա՝ դեպի ցամաք և դեպի ծով։ Կա վարկած, ըստ որի, վերջին տարբերակը ստեղծվել է փյունիկեցիների կողմից։ Հետաքրքիր է, որ ծովային ելքն իր ձևով հիշեցնում է Աֆրիկա աշխարհամասը, այդ պատճառով քարանձավը կոչվում է նաև «Աֆրիկայի քարանձավ»։ Հերկուլեսի քարանձավներն ի սկզբանե բնական էին, այնուհետև ընդարձակվել են բերբերների կողմից, որոնք քարանձավի պատերից աղացաքարի անիվներ էին սարքում, որպեսզի այդ տարածքներում աճող ձիթապտղից ձեթ սարքեն։


== Պատմություն ==
մ․թ․ա․ 6-7-րդ հազարամյակներ - քարանձավը բնակեցվել է նեոլիթի ժամանակաշրջանից սկսած
1878 - քարանձավը «կրկին բացվել է»
1900-ականներ - քարանձավն օգտագործվում էր որպես հասարակաց տուն
1920 - քարանձավն ազատ է այցելությունների համար
1952 - քարանձավը մտցվել է Ազգային հարստությունների ցանկ
1982 - քարանձավում էլ․ հոսանք է անցկացվել
հոկտեմբերի 23, 1995 - բրիտանական Def Leppard ռոք խումբը քարանձավում համերգ ունեցավ։ Նույն օրերին խումբը համերգներ ունեցավ նաև Լոնդոնում և Վանկուվերում՝ այսպիսով դառնալով առաջին ռոք խումբն աշխարհում, որը 3 համերգ ունեցավ 3 աշխարհամասերում նույն օրերին․ այս հանգամանքը գրառվեց Գինեսի ռեկորդների գրքում։
դեկտեմբերի 20, 2003 - հունվար, 2004 - քարանձավը փակվել է ոչ հեռու գտնվող շինարարության արդյունքում տեղի ունեցած քարերի վայր ընկնելու պատճառով
սեպտեմբեր, 2013 - սեպտեմբեր, 2015 - քարանձավը փակվել է վերանորոգման պատճառով


== Լեգենդներ ==
Երկար ժամանակ քարանձավը համարվում էր «անհատակ»։ Ըստ լեգենդի՝ այս քարանձավով անցնելով 24 կմ՝ կարելի է անցնել Ջիբրալթարի նեղուցի տակով և դուրս գալ Ջիբրալթարի քարաժայռի Սուրբ Միքայելի քարանձավ։ Ըստ լեգենդի՝ հենց այսպես են մագոթները Աֆրիկայից Ջիբրալթար եկել։
Ըստ մեկ այլ լեգենդի՝ Հերկուլեսի քարանձավներն իր անունը ստացել է Հերկուլեսից, որը կանգ է առել այստեղ հանգստանալու՝ իր 11-րդ սխրագործությունը կատարելուց առաջ․ այն է հավանաբար Լիքսուսում գտնվող Հեսպերիդեսի այգուց ոսկե խնձորներ գողանալը։


== Ծանոթագրություններ ==
Բամբերգ (այլ կիրառումներ)

Բամբերգ, կարող է վերաբերել՝

Բամբերգ - քաղաք Գերմանիայի Բավարիա մարզում, մարզային խորհրդի նստավայր
Բամբերգ - շրջան Գերմանիայում
Թիմ Բորովսկի

Թիմ Բորովսկի (գերմ.` Tim Borowski, մայիսի 2, 1980(1980-05-02), Նոյբրանդենբուրգ), գերմանացի նախկին ֆուտբոլիստ, կիսապաշտպան։ Ներկայումս «Վերդեր II»-ի սպորտային տնօրենն է։
Իր 12-ամյա ֆուտբոլային կարիերայի 11 տարիները ֆուտբոլիստը անցկացրել է «Վերդեր Բրեմեն»-ի կազմում։ Բունդեսլիգայի շրջանակներում մասնակցել է 236 հանդիպման և դարձել է 32 գոլի հեղինակ, ինչպես նաև նվաճել է 3 տիտղոս։
Գերմանիայի ազգային հավաքականի կազմում ֆուտբոլիստը մասնակցել է ԱԱ 2006-ին և Եվրո 2008-ին։ Հավաքականի կազմում անցկացրել է 33 հանդիպում։


== Ակումբային կարիերա ==


=== «Վերդեր Բրեմեն» ===
Բորովսկին իր ֆուտբոլային կարիերան սկսել է «Վերդեր Բրեմեն»-ի կազմում։ 16 տարեկան հասակում միացել է ակումբի երիտասարդական թիմին։ Նա երիտասարդական թիմի կազմում անցկացրել է 2 մրցաշրջան։
Թիմի հիմնական կազմում ֆուտբոլիստը իր դեբյուտը նշել է 2000 թվականի օգոստոսի 26-ին` Գերմանիայի գավաթի խաղարկության շրջանակներում կայացած «Վոլֆսբուրգ»-ի դեմ խաղում, որն ավարտվել է 0-1 հաշվով` ի օգուտ «Վոլֆսբուրգ»-ի։
2003-04 մրցաշրջանի ընթացքում Բորովսկին մասնակցել է 25 հանդիպման և դարձել է 1 գոլի հեղինակ։ 2005-06 մրցաշրջանի ընթացքում Թիմը դարձել է 11 գոլային փոխանցման հեղինակ։ Այդ մրցաշրջանում նա օգնել է իր թիմին Չեմպիոնների լիգայի խմբային փուլում գրավել 2-րդ տեղը։


=== «Բավարիա» ===
2008 թվականի ամռանը ազատ գործակալի կարգավիճակով Թիմ Բորովսկին տեղափոխվել է «Բավարիա»։ Թիմի կազմում անցկացրել է մեկ մրցաշրջան, որի ընթացքում մասնակցել է 35 հանդիպման, բայց ոչ մի անգամ չի հայտնվել մեկնարկային կազմում։


=== Վերադարձ «Վերդեր» ===
2009 թվականի հուլիսի 22-ին Բորովսկին վերադարձել է «Վերդեր»։ Նա թիմի հետ կնքել է 3 տարվա պայմանագիր։ 2011-12 մրցաշրջանի վերջում` 32 տարեկան հասակումը Բորովսկին հայտարարեց ֆուտբոլային կարիերան ավարտելու մասին։
2015 թվականին Թիմ Բորովսկին նշենակվել է «Վերդեր II»-ի սպորտային տնօրեն։


== Միջազգային կարիերա ==
Գերմանիայի ազգային հավաքականի կազմում Բորովսկին իր դեբյուտը նշել է 2002 թվականի օգոստոսի 21-ին` Սոֆիայում կայացած Բուլղարիայի հավաքականի դեմ խաղում։
Նա ընդգգրկվել է ԱԱ 2006-ին մասնակցող ֆուտբոլիստների շարքում։ Նա իր առաջին հանդիպումը անցկացրել է մրցաշարի բացման խաղում` փոխարինման դուրս գալով Կոստա Ռիկայի հավաքականի դեմ խաղում։
Հավաքականյի կազմում թիմ Բորովսկին մասնակցել է նաև Եվրո 2008-ին։


== Ձեռքբերումներ ==


=== Ակումբային ===
Բունդեսլիգայի չեմպիոն - 2003-04
Գերմանիայի գավաթակիր - 2003-04
Գերմանիայի լիգայի գավաթակիր - 2006


=== Միջազգային ===
Եվրոպայի առաջնության փոխչեմպիոն - 2008
Աշխարհի առաջնության բրոնզե մեդալակիր - 2006
Կոնֆեդերացիաների գավաթի բրոնզե մեդալակիր - 2009


== Ծանոթագրություններ ==


== Արտաքին հղումներ ==
Վիճակագրութունը National Football Teams կայքում(անգլ.)
Պրոֆիլը transfermarkt.com կայքում(անգլ.)
Անդանտե (հեռուստասերիալ)

Անդանտե  (հանգըլ: 안단테; կոր․ նոր ռոմ․: Andante), հարավկորեական դրամա (հեռուստասերիալ)։ Գլխավոր դերակատարներն են` Քայի, Բեկ Չհոլ Մին, Լի Յե Հյուն և Կիմ Ջին Կյոն։ Հեռարձակվել է KBS 1-ի եթերում ամեն կիրակի ժամը (ՀԿԺ) 10:10-ին: Հեռուստասերիալը հեռարձակվել է 2017 թվականի սեպտեմբերի 24-ից։


== Սյուժե ==
Դրաման պատմում է  Շի Կյոն (Քայի) անունով մի ավագ դպրոցի աշակերտի մասին, ով իր մայրիկի, քրոջ և մորաքրոջ հետ տեղափոխվում է գյուղ, որտեղ երիտասարդ տղան սիրահարվում և հայտնաբերում է իրական էկոհամակարգը։


== Դերեր ==
Քային Լի Շի Կյոնի դերումՀակասոցիալական ավագ դպրոցի աշակերտ է , ով հայտնի է համակարգչային խաղում որպես VVIP:Բեկ Չհոլ Մինը Պակ Գա Ռամի դերումԲանիմաց ուսանող, ջերմ բնավորությամբ,ով երազում է դառնալ բժիշկ։Լի Յե Հյունը Լի Շի Յոնի դերումՇի Կյոնի կրտսեր քույրը, ով ունի բարդ բնավորություն։Կիմ Ջին Կյոնը Կիմ Բոմի դերումՄի խարհրդավոր ուսանող, ով ունի սառը աղջկա աուրա և ամաչում է մոտեալ իր համադասարանցիներին։


=== Օժանդակ դերեր ===
Շի Կյոնի և Շի Յոնի ընտանիքը

Չոն Մի Սոնը Օ Ջուն Վոնի դերում(մայրիկ)
Սուն Բյուն Սուկը Կիմ Դուկ Բունի դերում(տատիկ)
Պակ Ջի Յոնը Օ Յուն Սուի դերում(մորաքույր)


=== Դպրոցի անձնակազմ ===
Կվոն Նամ Հեն Դո Կյուն Ջաի դերում
Ան ՀոնգՋինը Չո Ջոնգ Մինի դերում
Կիմ Կյուն Վուն Կան Հյուն Վուի դերում


=== Ուսանողներ ===
Սոնգ Ջի Հյունը Սուկ Ջու Յոնի դերում
Դասարանի նախագահը, ով ունի ուժեղ և համառ բնավորություն, և ուժեղ առաջնորդի հմտություններ։ Սակայն դառնում է ամաչկոտ և լեզուն կապ է ընկնում այն տղայի առաջ ում սիրում է։Կիմ Կի Սուն Օմ Յոնգ Գիյի դերումԱնհանգիստ դպրոցական խռովկան, ով սպառնում  է Շի Կյոնին ծեծել և նրան համարում է որպես հակառակորդը։Ան Սունգ Կյունը Մին Կի Հունի դերում Ուրախ ուսանող, ով ունի անսպառ հետաքրքրություն մարդկանց հանդեպ և դպրոցում բամբասանքներ տարածում։Բեկ Ուն Կյունգը Կիմ Ջի Հեյի դերումՍիրունիկ սովորական մի աղջիկ առանց երազանքների, մինչ նա հանդիպում է Շի Յոնին և չի սովորումմտածել իր ապագա նպատակների մասին։

Կիմ Ջունգ Հոն Կիմ Մին Սոկի դերում


=== Ուրիշներ ===
Շին Չոլ Ջին
Ջանգ Կի Հյուն
Կիմ Հյունգ Ջու
Լե Սանգ Ի
Սոն Ջին Հվան
Լի Չա Մինը Դո Յոունգի դերում
Յու Հա Բյուլ
Ջո Հան Սոլ
Սոն Սու Մին
Բեկ Սունգ Դո
Լի Ջին Կվան
Կում Բոն Մյունգ Սուի դերում


== Սաունդթրեքներ ==


=== OST Part 1 ===


=== OST Part 2 ===


=== OST Part 3 ===


=== OST Part 4 ===


=== OST Part 5 ===


=== OST Part 6 ===


== Վարկանիշներ ==
Կապույտ գույնի համարները ներկայացնում են ամենացածր վարկանիշները, իսկ կարմիր գույնի համարները ամենաբարձր վարկանշերը


== Միջազգային հեռարձակում ==
KBS-ի համաձայն «Անդանտե»-ն պայմանագիր է կնքել Ասիայի բոլոր երկրների հետ, բացի Չինաստանից և Եվրոպայից։ Երկրները կարող են դիտել հեռուստասերիալը միևնույն ժամանակ իր եթերով։ 24/09/2017 Մալազիա(յուրաքանչյուր կիրակի`6.30 p.m) : Թաիլանդ(ամեն շաբաթ ժամը 9.45 a.m)։


== Ծանոթագրություններ ==


== Աղբյուրներ ==
http://www.kbs.co.kr/drama/andante/about/program/index.html Անդանտե (հեռուստասերիալ). պաշտոնական կայք  (կոր.)
http://movie.daum.net/tv/main?tvProgramId=79019 Archived 2017-10-28 at the Wayback Machine.
https://www.hancinema.net/korean_drama_Andante.php
https://mydramalist.com/22148-andante
Գորոդոկի շրջան (Լվովի մարզ)

Անվան այլ կիրառումների համար տե՛ս՝ Գորոդոկի շրջան (այլ կիրառումներ)Գորոդոկի շրջան (ուկրաիներեն՝ Городоцький район), շրջան Ուկրաինայի Լվովի մարզում։
Ստեղծվել է 1939 թվականին։ Վարչական կենտրոնը՝ Գորոդոկ։


== Աշխարհագրություն ==
Շրջանի տարածքի մակերեսը կազմում է 727 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 69256 մարդ։ Բնակչության խտությունը կազմում էր 95,26 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի պետական վիճակագրական ծառայության կայքը (ուկր.)
Դմիտրի Յատչենկո

Դմիտրի Իվանովիչ Յատչենկո (ռուս.՝ Дмитрий Иванович Ятченко, օգոստոսի 25, 1986(1986-08-25), Մոսկվա, ԽՍՀՄ), ռուս ֆուտբոլիստ, կիսապաշտպան և պաշտպան։


== Կարիերա ==


=== Ակումբային ===
Մոսկվայի «Դինամո» դպրոցի սան է։ 2004 թվականից իր երկվորյակ եղբոր՝ Եվգենիի հետ հանդես է եկել ակումբի երկրորդ կազմում։ 2007 թվականի սկզբին վարձավճարով տեղափոխվել է Նալչիկի «Սպարտակ» ակումբ (Եվգենին նույնպես դիտումների է մասնակցել Կաբարդինո-Բալկարիայի թիմում, սակայն չի ընտրվել)։ Առաջին երեք տուրերի ընթացքում խաղացել է ձախ կիսապաշտպանի դիրքում, ապա հիմնական կազմում իր տեղը զիջել է Վալենտին Ֆիլատովին և ընդհուպ մինչև 14-րդ տուրը խաղացել է երկրորդ կազմում, ապա Դենիս Եվսիկովի՝ «Տոմ» տեղափոխվելուց հետո զբաղեցրել է նրա տեղը աջ պաշտպանի դիրքում։
2013 թվականի դեկտեմբերին պայմանագիր է կնքել «Կռիլյա Սովետով» ակումբի հետ։
Պրեմիեր լիգայում իր առաջին գոլը խփել է 2016 թվականի սեպտեմբերի 18-ին՝ իր 205-րդ խաղում։


=== Հավաքականում ===
Հանդես է եկել Ռուսաստանի երիտասարդական հավաքականի կազմում։ 2011 թվականի օգոստոսի 19-ին Դմիտրին հրավիրվել է Ռուսաստանի երկրորդ հավաքական՝ մասնակցելու Բելառուսի օլիմպիական հավաքականի դեմ խաղին։


== Վիճակագրություն ==
2016 թվականի նոյեմբերի 20-ի դրությամբ


== Ծանոթագրություն ==


== Արտաքին հղումներ ==
Համառոտ կենսագրությունը Газета.ру կայքում(ռուս.)
Ֆուտբոլիստի էջը Sportbox.ru կայքում
Պրոֆիլը transfermarkt.com կայքում(անգլ.)
Ստուդյոնոե (այլ կիրառումներ)

Ստուդյոնոե, կարող է վերաբերել՝

Ստուդյոնոե - գյուղ Ռուսաստանի Վորոնեժի մարզի Աննինսկի շրջանի կազմում։
Ստուդյոնոե - գյուղ Ռուսաստանի Օրենբուրգի մարզի Իլեկսկի շրջանի կազմում։
Դիպս Նուսանտարա Այդիթ

Դիպա Նուսանտարա Այդիթ (հուլիսի 30, 1923(1923-07-30), Բելիտունգ, Bangka Belitung Islands, Ինդոնեզիա - նոյեմբերի 22, 1965(1965-11-22), Ինդոնեզիա), ինդոնեզացի կոմունիստական ու բանվորական շարժման գործիչ, Ինդոնեզիայի կոմունիստական կուսակցության (ԻԿԿ) ղեկավար։
Ծնվել է հուլիսի 30-ին, Սումատրա կղզում։ 1943 թվականից՝ Ինդոնեզիայի կոմկուսի (ԻԿԿ) անդամ։ Բազմաթիվ անգամ ձերբակալվել է ճապոնական, հոլանդական և անգլիական զինվորական իշխանությունների կողմից։ 1947 թվականին ընտրվել է ԻԿԿ Կենտկոմի, իսկ 1948 թվականին՝ քաղբյուրոյի անդամ։ 1951-1954 թվականներին եղել է ԻԿԿ Կենտկոմի քարտուղար, 1954-1959 թվականներին՝ գլխավոր քարտուղար, 1959 թվականից՝ ԻԿԿ Կենտկոմի նախագահ։
Այդիթը եղել է Ինդոնեզիայի Բարձրագույն կոնսուլտատիվ խորհրդի անդամ (1959 թվականից), ժամանակավոր ժողովրդական կոնսուլտատիվ կոնգրեսի նախագահի տեղակալ (1960 թվականից), ազգային ճակատի նախագահի տեղակալ (1961 թվականից), անպորտֆել մինիստր (1962 թվականից)։ 1965 թվականի նոյեմբերին գնդակահարվել է կառավարական ուժերի կողմից։


== Ծանոթագրություններ ==
1769

1769 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1769 թվականն է, 
XVIII դարի 69-րդ տարին։


== Դեպքեր ==
Վրաց Հերակլ II թագավորի արշավանքը Երևան։


== Ծնունդներ ==
Մանուկ Բեյ, ռումինահայ դիվանագետ, առևտրական գործիչ
Օգոստոս 15 - Նապոլեոն Բոնապարտ, Ֆրանսիայի կայսր 1804 - 1815, զորավար և պետական գործիչ (վ. 1821)։
Փետրվար 13-Իվան Կռիլով-Ռուս մեծ առակագիր (վ.1844)


== Մահեր ==
Իլինսկայա (այլ կիրառումներ)

Իլինսկայա, կարող է վերաբերել՝

Իլինսկայա - գետ Ռուսաստանում, Յոնտալայի վտակը
Իլինսկայա - գետ Կամչատկա թերակղզի, Ռուսաստանում
Պասախես

Պասախես (իսպ.՝ Pasajes), քաղաք և մունիցիպալիտետ Իսպանիայում, մտնում է Գիպուսկո նահանգի մեջ, ինչպես նաև Բասկերի երկրի մեջ։ Մունիցիպալիտետը գտնվում է Սան Սեբաստիան շրջանում։ Բնակչությունը 15977 մարդ (2010 թվականի տվյալներով)։ Տարածքը 11,34 կմ² է։ Քաղաքը պրովինցիայի վարչական շրջանից հեռու է 11 կմ։


== Ժողովրդագրություն ==


== Պատմություն ==
Քաղաքը հիմնադրվել է 1805 թվականին։


== Արտաքին հղումներ ==
Պաշտոնական էջ
Ayuntamiento de Pasaia/Pasaiko Udala (en construcción) Archived 2010-06-07 at the Wayback Machine.
Pasai Donibane-San Juan
Pasaiabai. Lugar de encuentro de los pasaitarras Archived 2015-10-18 at the Wayback Machine.
Autoridad Portuaria de Pasajes Archived 2019-04-03 at the Wayback Machine.
Pasajes en Google Maps


== Պատկերասրահ ==

		
		
		


== Բնակչություն ==


== Ծանոթագրություններ ==
Դուրան դաշտ

Դուրան դաշտ, սարավանդ (դաշտ) Հայկական լեռնաշխարհում, Արաքսի հովտում՝ Ներքին Բասենի շրջանում։


== Ծանոթագրություններ ==
Ժնև (այլ կիրառումներ)

Ժնև, կարող է վերաբերել՝

Ժնև - տարածքով ոչ մեծ ֆրանսախոս կանտոն Շվեյցարիայի հարավ-արևմուտքում
Ժնև - Շվեյցարիայի բնակչությամբ երկրորդ խոշոր քաղաքներից
(2884) Ռեդիշ

(2884) Ռեդիշ (անգլ.՝ Reddish), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 3,111067 ա. մ., առավելագույնը մոտենում է 2,5526 ա. մ. հեռավորության վրա և հեռանում 3,6695 ա. մ.։ Արեգակի շուրջ մեկ ամբողջական պտույտ է կատարում 2004,3 երկրային օրվա ընթացքում, իր ուղեծրով շարժվելով միջինում 0,179614 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,95° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2884) Ռեդիշ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սյոդ Յոլ (Սոյվայի վտակ)

Անվան այլ կիրառումների համար տե՛ս՝ Սյոդ Յոլ (այլ կիրառումներ)Սյոդ Յոլ (ռուս.՝ Сёд-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Սոյվա գետի ձախ ափին՝ 120 կմ հեռավորության վրա։ Գետի երկարությունը 21 կմ է։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100112103000060115
Կոդը ըստ հիդրոլոգիական հետազոտության (ՌԴ) — 103006011
Ավազանի կոդը — 03.05.01.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Հայոց ցեղասպանության հուշարձան (Առնուվիլ լե Գոնես, Ֆրանսիա)

Անվան այլ կիրառումների համար տե՛ս՝ Հայոց ցեղասպանության հուշարձան (այլ կիրառումներ)Հայոց ցեղասպանության հուշարձան, հուշարձան Ֆրանսիայի Առնուվիլ լե Գոնես քաղաքում։


== Պատմություն ==
Հուշարձանը նվիրված է Հայոց Ցեղասպանության զոհերի հիշատակին։ Տեղադրվել է 2004 թվականի ապրիլի 27-ին։ Հուշարձանի բացման արարողությանը ներկա են գտնվել Ֆրանսիայում Հայաստանի դեսպան Էդվարդ Նալբանդյանը, Առնուվիլ լե Գոնեսի քաղաքապետ Միշել Օմասը, Ֆրանսիայի պետական և քաղաքական գործիչներ, հայ համայնքի բազմաթիվ ներկայացուցիչներ։
Հուշարձանի պատվանդանին ֆրանսերեն և հայերեն գրված է.


== Պատկերասրահ ==


== Ծանոթագրություններ ==
Ոստիկանությունում ծառայության համար մեդալ (Նորվեգիա)

Ոստիկանությունում ծառայության համար մեդալ, Նորվեգիայի ոստիկանության գերատեսչական պարգև։ Պետք չի այս մեդալը շփոթել Ոստիկանությունում ծառայության համար մեդալ դափնեպսակով-ի հետ, քանզի վերջինս միանգամայն առանձին աստիճանակարգ ունեցող մեդալ է։


== Պատմություն ==
Ոստիկանությունում ծառայության համար մեդալը հաստատվել է 2002 թ.-ի մարտի 1-ին որպես շնորհակալական պարգև Նորվեգիայի ոստիկանության աշխատակիցների և քաղաքացիական անձնակազմի համար։ Մեդալի տրման ժամկետային նվազագույն շեմը 25 տարի ծառայությունն է։ Մեդալը տրվում է Քաղաքացիական պաշտպանության և արտակարգ իրավիճակների ծառայության տնօրենի կողմից։ Յուրաքանչյուր հաջորդ 5 տարվա համար սալիկին ավելացվում է ոսկեգույն հնգանկյուն աստղ, որի առավելագույն քանակը երեքն է։


== Նկարագրություն ==
Մեդալը շրջանաձև է և պատրաստված արծաթագույն մետաղից։ Դիմերեսին պատկերված է Նորվեգիայի ոստիկանության խորհրդանիշը։ Հակառակ կողմում գրված է «POLITIET • FOR TJENESTER •» (Ոստիկանություն • Հանուն ծառայության). Մեդալի ժապավենը սև գույնի է կենտրոնում 4 մմ-անոց դեղին գծով։

		


== Աղբյուրներ ==
Մեդալի նկարագրությունը Նորվեգիայի ոստիկանության կայքում:(չաշխատող հղում) (նորվեգերեն)
Kingdom of Norway: Police Service Medal. (անգլերեն)
(1535) Պայանե

(1535) Պայանե (անգլ.՝ Paijanne), աստերոիդ աստերոիդների հիմնական գոտում։ Հայտնաբերվել է 1939 թվականի սեպտեմբերի 9-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 3,165728 ա. մ., առավելագույնը մոտենում է 2,5686 ա. մ. հեռավորության վրա և հեռանում 3,7629 ա. մ.։ Արեգակի շուրջ մեկ ամբողջական պտույտ է կատարում 2057,35 երկրային օրվա ընթացքում, իր ուղեծրով շարժվելով միջինում 0,174982 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,11° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1535) Պայանե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ամիրովո (գյուղ, Ստերլիբաշևսկի շրջան)

Անվան այլ կիրառումների համար տե՛ս՝ ԱմիրովոԱմիրովո (ռուս.՝ Амирово, բաշկիրերեն՝ Әмир), գյուղ Ռուսաստանի Բաշկորտոստան հանրապետության Ստերլիբաշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 552 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արգեոս I Մակեդոնացի

Արգեոս I (հունարեն՝ Ἀργαῖος, Ἀrgaῖos) կամ Արաեոս, ըստ մ․թ․ա 5-րդ դարի պատմիչ Հերոդոտոսի՝ Հին Մակեդոնիայի վաղ ժամանակաշրջանի արքաներից և Ալեքսանդր I Մակեդոնացու (մ․թ․ա․ 498–454) նախնիների մեկը։ Ըստ հերթականության՝ Ալեքսանդի նախնիներն էին Ամյունտասը, Ալկետասը, Աերոպոսը, Փիլիպոս I-ը, Արգեոսը և Պերդիկկաս I-ը։ Արգեոսը Արգեադոսների հարստության ներկայցուցիչ էր։ Ըստ Տիտոս Լիվիոսի, Պավսանիասի, Սուդայի, Մարկոս Յուստինոսի, Մակեդոնիայի հիմնադիրը եղել է ոչ թե Արգեոսի հայրը՝ Պերդիկկասը, այլ Կարանոսը։

Ըստ 2-րդ դարի պատմիչ Պոլիանոսի՝ Արգեոսը եղել է Հին Մակեդոնիայի առաջին արքան, որը խորամանկությամբ հաղթանակի է հասել իր թշնամիների՝ տավլանտների արքա Գալաուրոսի նկատմամբ՝ օգտագործելով կանանց, որոնք հագնվել էին տղամարդկանց պես և կրում էին ծաղկեպսակներ ու գավազաններ, ինչը սերտորեն կապված է Դիոնիսոսի պաշտամունքի հետ։ Հաղթանակից հետո Արգեոսը հիմնադրում է տաճար, որը նվիրված էր Պսևդանորին (Կեղծ-մարդ)։
Միայն Ալեքսանդր I-ի հոր՝ Ամյունտասի մասին են մնացել պատմական արձանագրություններ։ Արգեոսը կառավարել է մ․թ․ա․ 678 թվականին։


== Ծանոթագրություններ ==


== Աղբյուրներ ==
Հերոդոտոս Պատմություններ viii, 139
Գիմսյոյ

Գիմսյոյ , Նորվեգիայի վարչական միավորներից մեկն է, գյուղ Նուրլանում։ Գիմսյոյը հիմնականում համընկնում է Գիմսյոյ կղզու հետ որպես Աստվագոյա մեծ կղզու մի մաս։ Երկուսն էլ գտնվում են Լոֆոտենյան կղզեխմբում։
Գիմսյոյ գյուղը հայտնի է նաև Գիմսյոյսանդ անունով։ Համայնքը գտնվում է Գիմսյոյի հյուսիսարևելյան և Saupsted-ի և Vinje-ի հարավարևելյան մասում։ Գյուղում է գտնվում Գիմսյոյի եկեղեցին։ Եկեղեցին կառուցվել է փայտից։ Այն օծվել էր 1876 թվականի հոկտեմբերի 18-ին և ուներ 300 նստատեղ։ 1887 և 1906 թվականների փոթորկից հետո վերանորոգվել էր, նաև վերակառուցվել էր 1954-1955 թվականներին։


== Պատմություն ==
Գիմսյոյի մունիցիպալիտետը հիմնադրվել է 1856 թվականին, երբ բաժանվել է Vagan-ից։ Նախապես Գիմսյոյը ունեցել է 987 բնակիչ։ 1964 թվականի հունվարի 1-ին այն ձուլվել է Սվոլվերի հետ։ Նախքան միավորվելը Գիմսյոյն ուներ 1.551 բնակիչ։


== Ծանոթագրություններ ==
Ալբանիայի դրոշ

Ալբանիայի դրոշը իրենից ներկայացնում է կարմիր գույնի պաստառ, կենտրոնում երկգլխանի սև արծիվ։ Դրոշի լայնքի և երկայնքի հարաբերությունը 5։7 է։ Դրոշի կարմիր գույնը խորհրդանշում է ալբանացի հայրենասերների թափած արյունը գաղութարարների (առաջին հերթին՝ թուրք) դեմ պայքարում։
Սև երկգլխանի արծվով կարմիր պաստառը Գեորգի Կասթրիոթի նշանն էր․ Կասթրիոթը հայտնի է որպես թուրքերի դեմ մղած պատերազմի մասնակից և 1443 թվականին անկախ պետության հիմնադիր։ Շատ հավանական է, որ արծվի ընտրությունը հենց նրան է պատկանում՝ ի նշան նրա, որ ալբանացիները արծվի սերունդ են համարվում։ Համաձայն մեկ այլ տարբերակի՝ արծիվը վերցված է Բյուզանդական կայսրության զինանշանից։


== Այլ դրոշներ ==

		
		
		


== Պատմական դրոշներ ==

		
		
		
		
		
		
		
		
		
		


== Աղբյուրներ ==
Elsie Robert (2010)։ Historical Dictionary of Albania։ Lanham, Maryland: Scarecrow Press (The Rowman & Littlefield Publishing Group Incorporated)։ ISBN 0-8108-6188-7 
Elsie Robert (2001)։ A Dictionary of Albanian Religion, Mythology, and Folk Culture։ New York, New York: New York University Press։ ISBN 0-8147-2214-8 
Grumeza Ion (2010)։ The Roots of Balkanization: Eastern Europe C.E. 500–1500։ Lanham, Maryland: University Press of America։ ISBN 0-7618-5134-8 
Malcolm Noel (1998)։ Kosovo: A Short History։ London, United Kingdom: Macmillan։ ISBN 0-333-66612-7 
Mucha Ludvík, Crampton William, Louda Jiří (1985)։ Webster's Concise Encyclopedia of Flags & Coats of Arms։ New York, New York: Crescent Books։ ISBN 0-517-49951-7
Անտոն Օրեխ

Անտոն Օրեխ (ռուս.՝ Антон Орехъ, իսկական անունը` Անդրեյ Կրավչենկո, մայիսի 14, 1972(1972-05-14), Մոսկվա, ԽՍՀՄ), ռուս լրագրող, հայտնի է «Эхо Москвы» և «Детское радио» ռադիոկայաններում իր կատարած աշխատանքներով։


== Կենսագրություն ==
Խորհրդային հայրենական աշխատակցի` պետական հեռուստառադիոընկերության նախկին նախագահ Լեոնիդ Կրավչենկոյի որդին է։
1994 թվականին ավարտել է ՄՊՀ ժուռնալիստիկայի ֆակուլտետը։ Եղել է «Табель о рангах», «Реплика», «Радиодетали», «Русский бомбардир» հաղորդումների հաղորդավարը։ Ուրբաթ գիշերը «Эхо Москвы» ռադիոկայանով վարում է «Один» ռադիոհաղորդման երեքժամյա եթերը, որտեղ անցկացրել է հարյուրից ավելի հաղորդումներ` նվիրված Վլադիմիր Վիսոցկու գործունեությանը։ Եթեր զանգահարած պրանկերների սիրելի զոհն է` բոլոր զանգերին տված իր հետաքրքիր մեկնաբանությունների համար։ 
Ըստ Անտոնի խոստովանության` իր սիրելի զանգը պրանկերի զանգն է, որը տևել է մոտ 5 րոպե, որտեղ զանգահարող խուլիգանը պատմել է ձկնորսության ժամանակ իր դեպի Պրիպյատ կատարած ճանապարհորդության մասին մի երկար պատմություն։ Պրանկերը պատմել է հսկայական լոքոների մասին, իսկ զանգի վերջում հայհոյել է։ Այդ ժամանակվանից ի վեր Անտոնը հաճախ է հիշատակում այդ նույն զանգը` նշելով, որ «Ոչ ոք չի համեմատվի Պրիպյատի լոքոների սիրահարի հետ»։
«Հատուկ տառ» տեղեկատվական պորտալում վարում է իր սեփական սյունակը։ «Ежедневный журнал» կայքի մեկնաբանն է։ «Պուտինը պետք է հեռանա» նախագծի կողմնակիցներից մեկն է։
2013 թվականի օգոստոսից մինչև դեկտեմբեր Վասիլի Ուտկինի և Միխայիլ Շացի հետ «Голеностоп-шоу» ալիքում վարել է «Նաշ Ֆուտբոլ» հաղորդումը։
Օրեխի մեկնաբանություններն ու հայտարարությունները երբեմն բավականին սուր են, դրանք հաճախ են մեջբերում բազմաթիվ ԶԼՄ-ներ, այդ թվում և` արտասահմանյան։
Անտոն Օրեխի հոդվածները պարբերաբար հրապարակվում են «The other Russia» անկախ լրատվական պորտալում. Բրիտանական The Independent պարբերականը Անտոն Օրեխին անվանում է «հայտնի առաջադեմ լրագրող»։
Անտոն Օրեխի ամենահայտնի հրապարակումներից կարելի է անվանել «երկնագույն պարեկությունը», որը պատմում է ուղղափառ ակտիվիստների կողմից Մոսկվայի փողոցներում համասեռամոլների հանդիպման վայրերի հնարավոր հսկման մասին, ինչպես նաև` «Պարոնայք, դուք գազաններ եք» հոդվածը, որը պատմում է ոստիկաններին սպանած հանցախմբին ձերբակալելու մասին։
2009 թվականի դեկտեմբերին «Ռուսաց լեզվի զարգացման կենտրոնի» կողմից անցկացված «Տարվա խոսք» մրցույթի ժամանակ
 Օրեխի բառախաղը երրորդ տեղն Է զբաղեցրել «Արտահայտություն-2009» անվանակարգում։


=== Ընտանիք ===
Ամուսնացել է «Эхо Москвы» ռադիոկայանի լրագրողուհի Իրինա Մերկուլովայի հետ։


== Ծանոթագրություններ ==
Վալարսա

Վալարսա  (իտալերեն՝ Vallarsa), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 1370 մարդ (2008), բնակչության խտություն՝ 18 մարդ/կմ²։ Զբաղեցնում է 78 կմ² մակերես։ Փոստային ինդեքս՝ 38060։ Հեռախոսային կոդ՝ 0464։
Ֆրանսիական Կարլա կոմունայի հետ ունի քույր քաղաքի կարգավիճակ 2010 թվականից։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0464 860860
Էլեկտրոնային փոստ՝ comune@comune.vallarsa.tn.it
Պաշտոնական կայք՝ http://www.comune.vallarsa.tn.it/


== Ծանոթագրություններ ==


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Վերխնիե Գրաչիկի (Տարասովսկի շրջան)

Անվան այլ կիրառումների համար տե՛ս՝ Վերխնիե Գրաչիկի (այլ կիրառումներ)Վերխնիե Գրաչիկի (ռուս.՝ Верхние Грачики), գյուղ Ռուսաստանի Ռոստովի մարզի Տարասովսկի շրջանում։ Մտնում է Զելենովսկի գյուղական համայնքի կազմի մեջ։
Սեդնևկա (գյուղ, Ուստինովի շրջան)

Անվան այլ կիրառումների համար տե՛ս՝ Սեդնևկա (այլ կիրառումներ)Սեդնևկա (ուկրաիներեն՝ Седнівка), գյուղ Ուկրաինայի Կիրովոգրադի մարզի Ուստինովի շրջանում։
2001 թվականի տվյալներով Սեդնևկա գյուղում բնակվում էր 686 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռոգովկա (գյուղ, Եմելչևի շրջան)

Անվան այլ կիրառումների համար տե՛ս՝ ՌոգովկաՌոգովկա (ուկրաիներեն՝ Рогівка), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Ռոգովկա գյուղում բնակվում էր 42 մարդ։ Բնակավայրը զբաղեցնում է 0,304 կմ² տարածք։ Բնակչության խտությունը կազմում էր 138,16 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստրոգանովյան ուսումնարանի եկամտաբեր տուն

Ստրոգանովյան ուսումնարանի եկամտաբեր տուն (ռուս.՝ Доходный дом Строгановского училища), տեսարժանություն Մոսկվայում։ Ճարտարապետական հուշարձան է։
Տունը գտնվում է Կենտրոնական վարչական շրջան, Մյասնիցկայա փողոց, տուն 24/7, շինություն 1, Բասմաննի շրջան հասցեով։


== Պատմություն ==
1901 թվականին Ստրոգանովյան ուսումնարանին շնորհվել է Կայսերական կոչումը։ Ի պատիվ դրա այն ստացել է Մյասնիցկայա փողոց, տուն 24 հասցեում եկամտաբեր տուն կառուցելու իրավունք։ Տարածքից ստացվող շահույթը հատկացվում էր հիմնադրամին։ 1902 թվականին հայտարարվեց եկամտաբեր տունը կառուցելու նախագծի մրցույթ։ Արդյունքում հաղթեց Ֆեոդոր Շեխտելը։ 1904 թվականին սկսված շինարարությունն ավարտվեց 1906 թվականին։
1910 թվականին տան առաջին հարկում գտնվում էին իր ժամանակի նշանավոր ընկերությունները` «Պուտիլովյան գործարանների ընկերությունը», «Ֆերրեյն ընկերակցությունը», «Ռեմինգտոն» գրամեքենաների ընկերությունը։
1917 թվականի իրադարձություններից հետո տարածքը զբաղեցրեց Էլեկտրատեխնիկական արդյունաբերության գլխավոր վարչությունը։ Հետագայում այդ տանը ստեղծվել է «Ռուսաստանի էլեկտրիֆիկացման լենինյան պլանը»։
XXI դարում տանը չկա բնակելի հատված, և այն ամբողջովին տրված է գրասենյակներին։


== Ճարտարապետություն ==
Նախագծի հեղինակն է ճարտարապետ Ֆեոդոր Շեխտելը` Ալեքսանդր Կուզնեցովի մասնակցությամբ։ Սկզբում շենքում եղել է 5 հարկ։ Շենքը սեղանաձև է։ Բակում գտնվել է պուրակ։ Շենքի պատերը երեսպատված են հողի գույնի սալիկներով։ Առաջին երկու հարկերը տրվել էին խանութներին և գրասենյակներին։ Մնացած տարածքը բնակելի էր։


== Հայտնի մարդիկ ==
Տարբեր ժամանակներում շենքի բնակելի հատվածում ապրել են հետևյալ անվանի անձինք` Իվան Ռերբերգը, Նիկոլայ Կուրդյուկովը, Ագաթանգեղոս Կրիմսկին, Ռուբեն Սիմոնովը, Սերգեյ Օբրազցովի ընտանիքը։


== Ծանոթագրություններ ==


== Գրականություն ==
Сайгина Л., Доходный дом Строгановского училища, журнал «Наука и жизнь», № 9, 2015, стр. 11 — 21
Տուրիլովկա (Միլլերովսկի շրջան)

Տուրիլովկա (ռուս.՝ Туриловка), սլոբոդա Ռուսաստանի Դաշնության Ռոստովի մարզի Միլլերովսկի շրջանում։ Մտնում է Տուրիլովսկի գյուղական համայնքի կազմի մեջ։
Կորմինո (գյուղ, Գագարինսկի շրջան)

Կորմինո (ռուս.՝ Кормино), գյուղ Ռուսաստանի Սմոլենսկի մարզի Գագարինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Pray (երգ, Սեմ Սմիթ)

«Pray», անգլիացի երգիչ և երգահան Սեմ Սմիթի երգը։ Գրվել է Սմիթի, Լարենս Դոփսոնի, Դարիլ Փիրսոնի, Թիմբալենդի, Ջոս Վալասքուզի և Ջիմի Նեյփսի կողմից, պրոդյուսերներն են Թիմբալենդը, Նեյփսը և Սթիվ Ֆիթզմորիսը։ Երգը թողարկվել է 2017 թվականի հոկտեմբերի 6-ին՝ Capitol Records-ի միջոցով՝ որպես Սմիթի The Thrill of It All (2017) երկրորդ ստուդիական ալբոմի գովազդային սինգլ։ Երգի նոր տարբերակը, որտեղ հանդես է գալիս նաև ռեփեր Logic-ը, թողարկվել է 2018 թվականի մարտի 29-ին՝ որպես The Thrill of It All ալբոմի երրորդ սինգլ։


== Բեքգրաունդ ==
2017 թվականի հոկտեմբերի 4-ին Սմիթը սոցիալական կայքերում հրապարակում է երգի թիզերը՝ հրապարակման ամսաթվի հետ միասին։ Դրանից հետո թվիթել է հետևյալ գրությունը․ «Հույս ունեմ հավանեցիք 'Pray'-ը, կարծում եմ այն կդառնա ձեր ընկերը այն մութ գիշերներին, երբ դուք ձեզ միայնակ և ճնշված կզգաք։ Բոլորիդ սիրում եմ շատ»։ Billboard-ին տված հարցազրույցում նշել է, որ երգի գաղափարը ծագել է այն ժամանակ, երբ Սմիթը, բարեգործական կազմակերպություն War Child-ի հետ գտնվում էր Իրաքում. «Ես հինգ օր անցկացրել եմ Մոսուլում և վերադարձել ճնշված, քանի որ իմացել եմ մի փոքր աշխարհի և ուրիշ մարդկանց ապրելաձևի մասին։ Հիշեցի հանճարեղ Նինա Սիմոնի խոսքերը. շատ կարևոր է կարողանալ պատմել այն ժամանակահատվածի մասին, որտեղ դու ապրում ես։ Ես չեմ արել դա, ես ընդամենը գրել եմ մի փունջ երգեր սիրո մասին։ Այդ պատճառով էլ ես ցանկանում եմ գրել այն մասին, թե ինչպես բացվեցին իմ աչքերը 25 տարեկան հասակում, ինչ է կատարվում աշխարհի մյուս ծայրին, և որ վերջինս ոչ միշտ է հաճելի»։


== Քննադատների արձագանքը ==
Դանիել Քրեփսը Rolling Stone-ից "Pray"-ը անվանել է «Ավետարանից ոգեշնչված երգ», որը «վերցվել է նոթատետրից, և բարձրաձայնվել Թիմբալենդի բիթի շնորհիվ»։ Ուինստոն Քուք-Ուիլսոնը՝ Spin ամսագրից, նկատել է, որ այն «կիսով չափ R&B է, կիսով չափ էլ ավետարանական խառնուրդ»։ Նիք Րեիլին՝ NME-ից գրել է. «Այս հոգին ներթափանցող երգը, որի պրոդյուսերական պարտականությունները վստահվել են Թիմբալենդին, ամբողջական է դառնում իր հզոր բեք վոկալով»։ Ալեքս Ռոզը՝ Vice ամսագրից, նկարագրել է երգը որպես «ոգով լի դանդաղ տեմպով բալլադ, որը ցույց է տալիս Սմիթի վոկալային հնարավորությունները և մի փոքր ողբերգություն է խնդրում», դա գրելով նա երգը համեմատել է "Too Good at Goodbyes"-ի հետ։ Լորեն Օ'Նեիլը՝ նույն հրատարակությունից, գրել է, որ այն «հետևում է "Too Good at Goodbyes" երգի կառուցվածքին, այն Սմիթի ձայնը ավելի «գուշակելի» է դարձնում», ինչը նա ամոթալի է համարում։ Մայք Ուոզը՝ Idolator ամսագրից, գրել է, որ երգը «ներկայացնում է Սմիթի ձայնը՝ հիփ հոփի միջոցով, և վերջապես բացահայտում է երգչին՝ աշխարհի խնդիրների մասին երգելիս»։


== Կենդանի կատարումներ ==
2017 թվականի հոկտեմբերի 7-ին Սեմ Սմիթը կատարում է "Pray" և "Too Good at Goodbyes" երգերը Saturday Night Live-ի եթերում։


== Անձնակազմն ու պաշտոնները ==
Տվյալները բերված են Tidal ծառայությունից


== Շքերթներ ==


== Սերտիֆիկացում ==


== Թողարկման պատմությունը ==


== Ծանոթագրություններ ==


== Արտաքին հղումներ ==
Sam Smith – Pray (Official Audio) ՅուԹյուբում
Sam Smith – Pray (Audio) ft. Logic ՅուԹյուբում